als_Latn dik_Latn sag_Latn
Asport– Xhejm Milner duke folur për mediat britanike është shprehur se Mario Balotelli shpesh herë sillej si një fëmijë 12 vjecar, në periudhën kur italiani ishte pjesë e Manchester Sitit të drejtuar nga Roberto Mancini, por panvarsisht sjelljeve të tija që gjithmonë kanë krijuar shumë zhurmë te ‘Blutë’ e Manchesterit po ja ndjejnë mungesën e futbollistit italian, i cili iu bashkua Milanit në janar.
“Më mungon, me të vërtetë. Ishte i cmendur, i pëlqente të ishte në qendër të vëmendjes dhe ndonjëherë sillej si të ishte 12 vjec. Panvarsisht këtyre, ishte një djalë i mirë, nuk i bënte keq askujt. Shpresoj që po ia kalon mirë në Milan”, deklaroi mesfushori i ‘Citizens’ për gazetën angleze ‘The Independent’. 27 vjecari, pjesë e skuadrës së Mancinit prej tre sezonesh, shprehet se është e pamundur që të mos e duash 22 vjecarin Baloteli. “Ishte mjaft e vështirë ta urreje. Shumë herë ndodhte që ai dilte nga vetja, por pas një orë të kërkonte edhe falje. Ishte një njeri shumë interesant…”, përfundoi Milner komentin e tij lidhur me ish shokun e skuadrës.
You must be logged in to post a comment Login
als_Latn als_Latn eng_Latn